**MUNICIPIUL**



**SERVICIUL INVESTIŢII,GOSPODĂRIRE, ÎNTREȚINERE**

**Piaţa 25 Octombrie 1, Cam. 36; 440026 Satu Mare**

**Telefon: (0261) 807515**

# Nr. 28.443/18.05.2021

# **RAPORT DE SPECIALITATE**

la proiectul de hotărâre privind aprobarea documentaţiei şi a indicatorilor tehnico-economici la obiectivul de investiţie:

**“ Extindere iluminat public în parcările din cartierele Micro 17, Carpaţi I şi Carpaţi II”** din municipiul Satu Mare

Obiectivul general al investiţiei este de a asigura iluminatul public stradal şi pietonal, la standarde europene , în noile parcări construite în cartierele Micro 17 , Carpaţi I şi Carpaţi II din municipiul Satu Mare, folosind corpuri de iluminat cu LED, sistem de telegestiune wireless şi senzori de mişcare.Folosirea acestor elemente la sistemul de iluminat public vor duce la o reducere semnificativă a consumurilor de energie electrică.

În urma realizării proiectului într-un numar de 20 de parcări amenajate în cele trei cartiere ale municipiului se vor monta un număr de 394 stâlpi de iluminat metalici cu înaltimi de 8 şi respectiv 4 metri, echipaţi cu un număr de 399 aparate de iluminat cu LED. Scenariul 2, propus de proiectant presupune aducerea iluminatului public la cerinţele standardului european SR EN 13201.Conform acestui standard aparatele de iluminat vor funcţiona la un nivel de 30% din fluxul luminos nominal iar în momentul în care senzorul de mişcare integrat cu sistem de gestiune WIRELESS detecteaza mişcarea ,aparatele de iluminat vor funcţiona la un nivel de 100%. În acest mod, consumul anual de energie pentru toate aparatele de iluminat care vor funcţiona pe baza senzorilor de mişcare va fi cu 32% mai mic decât în cazul în care aparatele de iluminat nu ar funcţiona pe baza senzorilor de miscare.

Indicatorii tehnico economici propuşi în proiect sunt;

 -număr de parcări 20

 - stâlpi metalici 394

 - corpuri iluminat LED 399

Valoarea totală a investiţiei - 8 298 114,58 lei(fără TVA)

 din care C+M - 7 703 813,58 lei (fără TVA)

Durata de execuție a investiției este de 12 luni.

În privința costurilor, acestea sunt substanţial mai mari decât la alte lucrări similare executate în municipiul Satu Mare, datorită scumpirii consistente a oţelului pe piaţa internaţională din ultima perioadă.

Documentaţia- Proiectul nr. 128 /2020, faza SF a fost realizat de către

 S.C. ELECTROMEN SRL

 În temeiul art. 41, art. 44 aliniat 1din Legea nr. 273 din 29.iunie 2006, actualizată, privind Finanţele publice locale, cu referire la cheltuielile de investiţii şi documentaţiile tehnico-economice,

În baza prevederilor art. 129, alin 2 lit c din O.U.G. 57/2019, privind Codul administrativ.

În temeiul prevederilor art. 139,alin. 3 lit.g și prevederile art 196, alin (1), lit.a) din O.U.G nr.57/2019 privind Codul administrativ.

 Faţă de cele prezentate mai sus , proiectul de hotarâre nr. 28 435/18.05.2021 se înaintează Consiliului Local al Municipiului Satu Mare cu propunerea de aprobare.

 Director executiv Şef Serv.investiții, gospodărire, întreținere Ursu Lucia ing. Szűcs Zsigmond

**Anexe:**

# - referat nr. 14 830/09.03.2021 privind înaintarea spre analiză şi avizare comisiei tehnico-economice,

- proces - verbal al comisiei tehnico-economice, nr. 28 318/18.05.2021

- Documentaţie- S.F.-proiect nr. 128 / 2020

 Întocmit

 ing. Suhani Mihai